**VISAGINO SAVIVALDYBĖS ADMINISTRACIJOS CENTRALIZUOTO SAVIVALDYBĖS VIDAUS AUDITO SKYRIUS**

**SKYRIAUS UŽAVINIAI IR FUNKCIJOS**

1. Skyriaus uždaviniai:

1.1. tirti ir vertinti Savivaldybės administracijos, Savivaldybės administravimo subjekto ir (arba) kito Savivaldybės viešojo juridinio asmens valdymą, rizikos valdymą ir vidaus kontrolę;

1.2. tirti ir vertinti Savivaldybės administracijos, Savivaldybės administravimo subjekto ir (arba) kito Savivaldybės viešojo juridinio asmens gautų Europos Sąjungos ir (arba) tarptautinės finansinės paramos lėšų panaudojimo administravimą;

1.3. teikti Savivaldybės administracijos direktoriui, Savivaldybės administravimo subjekto ir (arba) kito Savivaldybės viešojo juridinio asmens vadovui rekomendacijas dėl Savivaldybės administracijos, Savivaldybės administravimo subjekto ir (arba) kito Savivaldybės viešojo juridinio asmens valdymo, rizikos valdymo ir vidaus kontrolės tobulinimo;

1.4. konsultuoti Savivaldybės administracijos direktorių, Savivaldybės administracijos padalinių ir (ar) Savivaldybės administravimo subjektų ir (arba) kitų Savivaldybės viešųjų juridinių asmenų vadovus Savivaldybės administracijos, Savivaldybės administravimo subjekto ir (arba) kito Savivaldybės viešojo juridinio asmens valdymo, rizikos valdymo ir vidaus kontrolės klausimais.

2. Skyrius, siekdamas jam nustatyto veiklos tikslo, atlieka šias funkcijas:

2.1. vertina, kaip Savivaldybės administracija, Savivaldybės administravimo subjektai ir (arba) kiti Savivaldybės viešieji juridiniai asmenys:

2.1.1. laikosi veiklą reglamentuojančių teisės aktų reikalavimų;

2.1.2. įgyvendina strateginius planavimo dokumentus;

2.1.3. vykdo veiklą ekonomiškumo, efektyvumo ir rezultatyvumo požiūriu;

2.1.4. valdo riziką: nustato, analizuoja rizikos veiksnius ir parenka priemones, kurios sumažintų ir pašalintų neigiamą poveikį viešojo juridinio asmens veiklai;

2.1.5. valdo, naudoja turtą ir disponuoja juo, saugo jį nuo neteisėtų veikų, atlieka turto apskaitą;

2.1.6. užtikrina teikiamos informacijos apie finansinę ir kitą veiklą patikimumą, aktualumą, išsamumą ir teisingumą;

2.1.7. užtikrina informacinių sistemų valdymą ir saugumą;

2.2. vertina Savivaldybės administracijos, Savivaldybės administravimo subjektų ir (arba) kitų Savivaldybės viešųjų juridinių asmenų gautų Europos Sąjungos ir (arba) tarptautinės finansinės paramos lėšų panaudojimo administravimą, teikia išvadas ir rekomendacijas dėl jo tobulinimo;

2.3. atlieka korupcijos rizikos valdymo vertinimą;

2.4. rengia vidaus audito ataskaitas, kuriose teikia išvadas ir rekomendacijas dėl Savivaldybės administracijos, Savivaldybės administravimo subjektų ir (arba) kitų Savivaldybės viešųjų juridinių asmenų valdymo, rizikos valdymo ir vidaus kontrolės tobulinimo;

2.5. atlieka pažangos stebėjimą: stebi ir vertina, kaip įgyvendinamos vidaus audito ataskaitoje pateiktos rekomendacijos;

2.6. rengia ir teikia konsultacijas savivaldybės administracijos valdymo, rizikos valdymo ir vidaus kontrolės klausimais Savivaldybės administracijos direktoriui, administracijos padalinių ir (ar) Savivaldybės administravimo subjektų ir (arba) kitų Savivaldybės viešųjų juridinių asmenų vadovams;

2.7. rengia Skyriaus veiklos planus ir metinę Skyriaus veiklos ataskaitą;

2.8. atlieka kitas teisės aktuose nurodytas funkcijas, susijusias su Skyriaus veiklos tikslo įgyvendinimu.